
إنتاج فريق التفريغ بشبكة الطريق إلى الله 

اسم المادة: فضائل الصلاة - وصف صلاة المقريين 


ل اا 
لفضيلة الشيخ: محمد حسين يعقوب 


يقك ١‏ فة الله 
رابط المادة: https://way2allah.com/khotab-item-1879.htm‏ طری 3 la‏ 





بسم الله الرحمن الرحيم 

إن الحمد لله أحمده تعالى وأستعينه وأستغفره وأعوذ بالله -تعالى - من 
شرور أنفسنا ومن سيئات أعمالنا. من يهده الله فلا مضل له ومن يضلل 
فلا هادي له» وأشهد أن لا إله إلا الله وحده لا شريك له» وأشهد أن 
محمد عبده ورسوله. 

اللهم صل على محمد وعلى آل محمد كما صليت على إبراهيم وعلى 
آل إبراهيم إنك حميد مجيد. اللهم بارك على محمد وعلى آل محمد كما 
باركت على إبراهيم وعلى آل إبراهيم إنك حميد مجيد. 

(ب أيها الذينَ آمَنوا اتقوا الله حَق تقاته وَلا وتن إلا وانتم مَسْلِمُون) 





( أيه الاس انَقُوا ربكم الذي حَلَقَكُم من تفس وَاحِدَةٍ وَحَلَقَ ينها 
رَوْجَهَا وَبَتَّ مِنْهُمَا رجالا كثيراً وَنِسَاء وَانَقُوْ الله الَذِي تَسَاءلُونَ به 
وَالأَرْحَامَ إن الله گان عَلَيكُمْ رَقِيباً) 

(يا ايها الَذِينَ آمَنُوا انوا الله وَقُولُوا فَوْلاً سَدِيداً) 

(يُصلخ لَكُمْ أعْمَالكُمْ وَيَغْفِرْ لَكُمْ ذْنُوَكمْ وَمَن يُطِغْ الله وَرَسُولَهُ َقَد 
فار فَوْزاً عَظيماً) الأحزاب:١٠۷‏ 

أما بعد 

فإن أصدق الحديث كلام الله تعالى وإن خير الهدي هدي محمد -صلى 
الله عليه وسلم- وإن شر الأمور محدثاتًا كل محدثة بدعة وكل بدعة 
ضلالة وكل ضلالة في النارء ثم أما بعد 

فإخوتي في الله 

والله إنى أحبكم في الله وأسأل الله -جل جلاله- أن يجمعنا بهذا الحب 
ي ظل عرشه يوم لا ظل إلا ظله: 

اللهم اجعل عملنا كله صالحا واجعله لوجهك خالصا ولا تجعل فيه 
لأحد غيرك شيئا. 

أحبتي في الله هذا هو الدرس الثامن في فرع التزكية من كتاب مختصر 
منهاج القاصدين. أسأل الله أن ينفعنا به وأن يرزقنا وإياكم العمل. 
ووقفنا فيه على باب فصل في فضائل الصلاة 

يقول الشيخ عليه رحمة الله وبركاته: "وأما الصلاة فإنما عماد الدين 
وغرة الطاعات وقد ورد في فضائل الصلاة أخبارٌ كثيرة مشهورة ومن 
أحسن آدابما الخشوع, وقد روي عن عثمان -رضي الله عنه- عن البي 
-صلى الله عليه وآله وسلم- قال: "ما من امْرِئ مُسْلِم حضره صلاة 
مَكْتُوبَةٌ فَبْحْسِنُ وُصُوءَهَا وَحُشُوعَهَا وَرَكُوعَهَا إلا گائت كَفَارَةَ لما فَبْلَهَا 
منْ الذنُوبِ مَا 1 يُؤْتِ كبيرة وَذَلِكَ الدَهْرَ كله" 


سبحان الملك الحديث متفق عليه أن النبي -صلى الله عليه وآله وسلم- 
قال "ما من اهْرِي ملم تَحَضْرْةُ صَلاة مَكُوبَةٌ فِيْحْسِنْ وَصُوءَهَا "اللهم 


١‏ صححه الألباني 

ارزقنا حسن الوضوء "وخشوعها وَرَكُوعَهَا إلا كاتث كَقَارَة لما قَبْلَهَا مِنْ 
الوب ما ل يُؤْتِ كبيرةً وَذَلِكَ الدَّهْرَ كُلّه". 

سبحان الله العظيم الأحاديث كثرة جدا منها حديث مشهور 
"تحترقونَ حترقون فإذا صَلَيْثُم الصبح غسلنها 2 تحترقونَ تحترقونَ فإذا 
صلَيِئمُ الظّهرَ سنه م رون حترقون فإذا صَلَيْتُمُ العصرّ 


ټوم خمس مَرَاتِء هل يَبقى من ذَرَنِهِ شيء؟ قالوا: لا يَبقى من ذَرَنِهِ 
شىء قالَ: فَذلكَ مَكَلْ الصّلَوَات الس يحو اله من الخَطَّايا. "" 
اللهم امح خطايانا. 

ما أحوجنا أن تغسل خطايانا أولا بأول» ما احوجنا أن نستمر في عالم 
النظافة والطهارة, أن نطهر من ذنوبنا أولا بأول» فالحمد لله أن جعل 
الله -عز وجل- الصلاة ممحاة للذنوب ما اجتنبت الكبائر. ليه ما 
اجتنبت الكبائر؟ لأن الكبائر أيها الإخوة ينبغي أن يفهم هذا الإخوة 


۲ أخرجه الطبراني في العجم الأوسط 

جميعا؛ إن الكبائر تحتاج إلى توبة خاصة الذي زنا أو الذي سرق أو 
الذي شرب خمر أو الذي ارتكب كبيرة من الكبائر المشهورة فإنه لابد 
من توبة خاصة من هذه الكبيرة» تبت إلى الله من هذه» بالشروط المعروفة 
الستة؛ الإقلاع عن الذنب والندم على ما فات والعزم على عدم العودة 
ورد المظالم والعلم والعمل بعمل الحسنات الماحية. 

الشاهد 

أن هذه الشروط لابد في الكبائر أما الصغائر اللمم فإنها تغفر بمذه 
الصلوات. 

وله حديث أيضا عثمان بن عفان -رضي الله عنه- عن البي -صلى 
الله عليه وآله وسلم- أنه قال: "من تَوَصَاً و وُضُوئِي هذا ثم قا 
فَركعَ ركعَتيْنِ لا يُحَدَّثْ فيهما نَفْسَهُ عفر له ما تَقَدَّمَ من ذَنْبهِ."؟ وهذا 
أعم. 

وكان ابن الزبير -رضي الله عنهما- إذا قام في الصلاة كأنه عود من 
الخشوع, وكان يسجد فتنزل العصافير على ظهره لا نتحسبه إلا جذع 
حائط وصلى يوما في الحجر فجاء حجر قذافة فذهب ببعض ثوبه فما 





+ مڪ ملم 

انفتل. عبد الله بن الزبير -رضي الله عنه- كان يضرب به المثل في 
الخشوع وحضور القلب في الصلاة فكان يقف في الصلاة كأنه عود, 
يعني كأنه عصاية لا ينبس لا يتحرك ليس فيه أدئ حركة, كأنه عصاية 
وهو ساجد العصافير تنزل تقف عليه كأنه جذع نخلة أو كأنه قطعة من 
الحائط سبحان الله العظيم, كان ابن الزبير بيصلي وكان دخل في حرب 
مع الحجاج, فالحجاج رمى الكعبة بالمنجانيق؛ بالحجارة وهو واقف 
بيصلي في الكعبة ويجي حجر من المنجانيق حجر كأنه قنبلة قذيفة يشيل 
النوب من عليه يعني يطير ثوبه من عليه. يعني خبط في جلابيته مثلا 
كده كأنه وهو راكع ولا قائم فخد الجلابية» ومخرجش من الصلاة 
سبحان اللّه العظيم. 

الغبات ده نجيبه منين؟ يا شباب أحيانا أقف في الصلاة كده وأجاهد 
نفسي إن أنا ما اتحركش تمائي وأفاجاً اللي على بميني واللي على الي 
لا تمر دقيقة دقيقتين واللي بيعبث في أنفه واللي بيعبث في يته واللي 
بيمسح عرقه واللي بيمسح عينه واللي بيهرش في ودنه واللي بيدش 
دبانة. اثبت أثبت في الصلاة لأن خشوع الجوارح وسيلة لخشوع القلب» 





"فضائل الصلاة - وصف صلاة المقربين " من سلسلة "شرح مختصر منهاج القاصدين" 






شبكة الطربق إلى الله way2allah.com‏ 

وثبوت الجوارح التركيزء التركيز الإنسان لما يكون عاوز يركز يثبت 
خالص» ثباته التام ده يساعد القلب على الحضور. نسأل الله -عز 
وجل- أن يصلح قلوبنا. 


وقال ميمون بن مهران: ما رأبت مسلم بن يسار ملتفتا في صلاة قط 
ولقد امحدمت ناحية من المسجدل. ففزع أهل السوق لمدتًا وإنه لفي 
المسجد يصلي فما التفت. سبحان الله العظيم 

هي دي يا جماعة اللي بنتعلمه من المشايخ» يعني شوف كل تلميذ يطلع 
كان يقف في الصلاة كأنه عود. واقف في الصلاة كأنه حيطة. يقول: 
حيطة من المسجد وقعت وقوع حائط عمل ضجة كبيرة لدرجة أن أهل 
السوق جم يجروا يشوفوا في إيه. وهو واقف يصلي في المسجد اللي 
امهدمت فيه الحائط مالتفتش مخرجش من الصلاة متحركش متأثرش . يا 
جماعة عاوزين نعلمه لأولادنا دهز مشكلة كبيرة إنك ساعة ما تسمع 

عايزين نحجم الفضول لأن دي مشكلة التربية منذ الصغر. سبحان الله 
العظيم 

الولد قاعد يقرأ في المصحف ومع حد اتكلم, خليك في اللي إنت فيه 
عايزين نتعلم التركز ده» هذا التركيز يتعلم من الصغر, الإنسان يربى 
عليه» إنه لما يكون بيقرأ في كتاب مينشغلش في حاجة تانية. كثير من 
الثاحى ا الفباذه وعينه صاريهانين اللي دخل وين اللي شرج 
ومين اللي إتحرك. 


قال له: نرد السلام في الصلاة؟ قال له: إن في الصلاة لشغلا. إن في 
الصلاة لإيه؟ لشغلا. الصلاة نفسها مشغلة تشغلك عن كل حاجة. 
قال: وإنه في المسجد يصلي فما التفت» وكان أهل بيته إذا دخل المنزل 
سكتوا فإذا قام إلى الصلاة تكلموا وضحكوا. 

كان إذا دخل المسجد له هيبة, النهاردة يعيبوا عليها دية ويسخروا منها 
يقولوا سي السيد لما يدخل البيت كله يسكت. آه إيه المانع إن لما 
يدخل البيت كله يسكت يترم الأب يحترم الرجل رب البيت إن كله 

يسكت وكله يتأدب وكله يحترم نفسه وكله يلتزم. مادام دخل الأب 
البيت وقار الأب وهيبة الأب وجوده في البيت. ليه لأ؟ إيه المانع؟ يعني 
هو عشان يبقى الأب طيب وحنين لازم الأولاد يتنططوا عليه؟ مش 
شرط. يتنططوا عليه وقت اللعب والتنطيط. ولكن وقت الاحترام يجعلس 
كأنه عود الولد كأن على رؤوسهم الطير وقت التوقير والاحترام. 
الشاهد إن إذا دخل البيت كله يسكت. فإذا قام إلى الصلاة هو مش 
دريان باللي بيحصل حوله؛ ضحكوا وتكلموا. 

وكان علي بن الحسين -رضي الله عنهما- إذا توضأ اصفر لونه. فقيل 
له: ما هذا الذي يعتادك عند الوضوء؟ قال: أتدرون بين يدي من أريد 


أن افوم؟ 


دي اللى أنا بأقول عليها يا جماعة الاستحضار الذهنى للعمل أو التصور 
هى دي القضية إن أحيانا بنبدأ أعمالنا كده عفو الخاطر. يعن الله أكبر 
وبروح داخل في الصلاة. لأ دا إحنا محتاجين إن إحنا قبل ما ندخل في 

الصلاة نتصور هانعمل إيه. دي كلمة علي بن الحسين زين العابدين - 
رضي الله عنهم عنه وعن أبيه وعن جده- علي بن الحسين بن علي بن 
أبي طالب» فبيقوهم أتدرون بين يدي من أريد أن أقوم؟ أنتوا عارفين 
هاقف بين إيدين مين؟ الله العظيم. فله حق يصفر. يقول الشيخ عليه 
رحمة الله: واعلم أن للصلاة أركانا وواجبات وسنناء روحها النية 
والإخلاص والخشوع وحضور القلب. 

يبقى احفظ معانا بقى إن روح الصلاة الأربع حاجات دي النية 
والإخلاص والخشوع وحضور القلب دي روح الصلاة تبقى الصلاة كده 
صلاة. 

إذا هذه الأربعة تخلفت, يبقى ماتت الصلاة. حصل إن الصلاة ميتة 
ملهاش روح مش هتنفع مترفعش متقبلش . 






النية 

0000000 


ليه؟ إنت مبتصليش ليه ولا إنت بتصلي ليه ها الاتنين اللي مبيصليش 
مبيصليش ليه واللي بيصلي بيصلي ليه؟ إنت بتصلي ليه لابد قبل ما 
أدخل في الصلاة من استحضار النية. 





النية يا جماعة شرط من شرط صحة الصلاة. شرط من شروط صحة 
الأعمال كلهاء النية. محتاج إن أنا أنوي قبل الصلاة والعلماء اتكلموا 
بقى في موضوع الصلاة هل النية قبل الصلاة ولا النية أثناء الصلاة, 
لابد إن تكون النية متقدمة على العمل. اللي قاله الفقهاء إما إنما تكون 
متقدمة على العمل أو أثناء تكبيرة الإحرام (مّا جَعَلَ الله لِرَجُلٍ مّن فَلْبَيْنٍ 
إزاي أثناء التكبيرة أستحضر النية؟ يبقى لازم تكون قبل تكبيرة الإحرام, 
إنني ها أنوي النية مش مجرد إنني أقول نويت أصلى العشاء أربع ركعات, 
محصلش. الرسول -صلى الله عليه وسلم- معلمش الصحابة كده, قال 
هم كل واحد يقول نويت أصلي العشاء أربع ركعات! وأنا بأقول إن 
الكلام دا قلته قبل كده كتير معلش سامحون إن فيه في الإخوة غلو في 

الطرفين؛ فتجد مثلا بعض الناس من العوام وغيرهم من البدع المحدثة إن 
تلاقيه بيقول: نوبت أصلي العشا أربع ركعات مستقبلا القبلة مؤتما بمذا 
الإمام حاضر الوقت» ست كلمات بيعلموهم الناس كده نويت أصلي 
العشا تسميتها أربع ركعات مستقبل القبلة مؤتم بمذا الإمام حاضر 
الوقت ست كلمات بيعلموهم للناس. بنقول إن الكلام ده بدعة. بدعة 
ليه؟ لأن البي معلمهوش الصحابة ما قال لهم قولواء هو علمهم الصلاة 
علمهم كل حاجة» وما علمهمش يقولوا الست كلمات دول؛ يبقى 
بدعة. 

النية حلها القلب باتفاق العلماء جميعا ولا يجوز التلفظ بالنيةء التلفظ 
بالنية بدعة» لكن من كتر ضغطنا على كلمة التلفظ بالنية بدعة, التلفظ 
بالنية بدعة, الكلام ده بدعة, فتفاجأ إن فيه ناس في الطرف الثاني 
يدخل الصلاة بغير نية بعد ما يقف ويصلي هو أنا باصلي إيه؟ هو أنا 
كبرت تكبيرة الإحرام ولا لأ؟ دخل من غير نية. 

يا جماعة لازم من استحضار النية» النية واضحة إن أنا باصلي العشا 
بتاع النهاردة. لازم من استحضار المعنى ده, لازم أقف كده وأستحضر 

نيقي وتبقى نيتي حاضرة وصالحة. مش هانطق بلسان. قالوا كده: النية 
انبعاث القلب إلى جهة المطلوب التماسا له. يبقى لازم ينبعث القلب؛ 
القلب يتحرك ينبعث. عارف ها يقولوا انبعث البعير يعني كان قاعد 
بارك في الأرض وقام واقف دا انبعاث البعيرء فهي دي انبعاث النية 
لازم النية تفز تقوم» تظهر إنني نويت أصلي العشا في الوقت ده. 
أول حاجة النية 


اتنين الإخلاص لله 

إن تبقى نيتك إنك بتصلي لله مش عشان الناس ولا عشان نفسك, 
كثيرا ما نؤكد حديث أن رجلا قال يا رسول الله أرأيت الرجل يغزو في 
سبيل الله يريد الأجر والذكر فما له قال لا شيء له يريد الأجر والذكر 
فما له قال لا شيء له إن الله لا يقبل من العمل إلا ما كان خالصا 
وابتغي به وجهه 

بنقول فيه ناس بتصلي علشان ترتاح» فيه ناس بتصلي علشان الرزق» 
فيه ناس بتصلي علشان الصحة, فيه ناس بتصلي علشان خايف من 

حاجة» فيه ناس بتصلي علشان .. لاء إنت بتصلي ليه؟ باصلي الفرض 
بأدي حق ربنا على باصلي لربنا لأنه أمري بكده دا الإخلااص. 






تلاته الخشوع وحضور القلب 

يبقى أول حاجة النية اتنين الإخلاص تلاته الخشوع 

هتكلم بقى علن أسباب تحصيل الخشوع كلام كتير جي إن شاء الله 
وحضور القلب 

يقول الشيخ: وروحها النية والإخلاص والخشوع وحضور القلب. فإن 
الصلاة تشتمل على أذكار ومناجاة وأفعال. أذكار ومناجاة وأفعال. 
أذكار؛ اللي بنقول سبحان ري العظيم, سبحان ربي الأعلى, سمع الله 
لمن حمده, الله أكبرء دي أذكار. ومناجاة؛ الدعاء اللي في السجود., 
وني تلاوة القرآن. وأفعال؛ الركوع والسجود والقيام والقعود مع عدم 
حضور القلب -شوف بقى أهمية حضور القلب إيه- مع عدم حضور 
القلب لا يحصل المقصود بالأذكار والمناجاة, لأن النطق إذا لم يعرب 
عما في الضمير كان بمنزلة الهذيان. صح يعني لو الواحد بيقول حاجة 

مش قاصدهاء يبقى بیخرف» صح كده؟ يعني لو واحد بيقول كلام 
ومش قاصد الكلام ده. يبقى الكلام ده ملوش اعتبار» ملوش اعتبار 
تمائي . 

فلذلك ايها الإخوة الواجب علينا إن حضور القلب في الكلام اللي 
احنا بنقوله. يعني اللي بيقول: سبحان ريي العظيم وهو مش حاضر 
القلب» قاصد كلمة سبحان رربي العظيم» يبقى ملهاش لازمة يبقى 
معملش حاجة. يقول: مع الله لمن حمده. وهو مش فاهم يعني إيه 'جمع؛ 
ربنا مع اللي بيقول الحمد لله يبقى لو مش قصده كده يبقى معملش 
حاجة, يبقى ما قالش حاجة. مع الله لمن حمده يبقى إذا لم يحضر القلب 
في الكلام, يبقى الكلام ده هذيان ملوش لازمة. 

الشيخ بيقول إيه؟ "وكذلك لا يحصل المقصود من الأفعال لأنه إذا كان 
المقصود من القيام الخدمة, ومن الركوع التعظيم, ومن السجود الذل, 
وم يكن القلب حاضرا لم يحصل المقصود". 

يعني إذا كان المقصود من القيام -الوقوف كده- القيام في خدمة الله 
والمقصود من الركوع -والركوع كده- تعظيم الله والمقصود من السجود 

-وضع الرأس في الأرض والأنف في التراب- المقصود منها الذل؛ لو 
إنت مش مستحضر وإنت واقف نية الخدمة» وإنت راكع نية التعظيم, 
وإنت ساجد نية الذل» يبقى الحركات دي ملهاش لازمة يبقى شكليات. 
امع كلام الشيخ تافي كده يقول: "وكذلك لا يحصل المقصود من 
الأفعال لأنه إذا كان المقصود من القيام الخدمة, ومن الركوع والسجود 
الذل والتعظيمء وم يكن القلب حاضرا لم يحصل المقصود". فإن الفعل 
متى خرج عن مقصوده بقي صورة لا اعتبار بما. قال الله تعالى (لّن َال 
لله لخُومُهَا ولا دِمَاْهَا وَلَكِن يَتَالّهُ التَفْوَى منكُم ...) لما 
تدبحوا الحدي في الحج؛ لا اللحمة بتروح لربناء ولا الدم بيروح لربنا. 
صح؟ ربنا بيستفيد إيه من الحاجات دي؟ (لَن ينال الله مها ولا 
دِمَاؤُهَا) أمال أمركم بالدبح ليه؟ الرسول يدبح مائة ناقة ليه؟ 
التقوى؛ السماع والالتزام والطاعة. عشان كده سيدنا البي ما تصلي 
عليه -صلى الله عليه وسلم- ذبح مائة ناقة. قصة مش عارف أظن 
قلتها قبل كده إن وإحنا في الحج في آخر يوم عرفة» قعدت أقول يا 
ناس المبيت في مزدلفة واجب» المبيت في مزدلفة واجب» قام لي واحد 

قال يا عم الشيخ يعني لو ما بتناش فيها إيه؟ دم؟! ندبح. لا هي مش 
لعبة» احنا مش هنشتري ربنا. ايه ندبح دي؟ تدبح ايه يا غلبان؟ دا 
إنت بتدبح خروف! الرسول دبح مائة ناقة يعني ب ۷٠٠١‏ خروف» وكان 
الواجب عليه إيه؟ خروف واحد, ودبح .۷٠١‏ 

يبقى المقصود مش مسألة الدبح (أن يَئَالَ اله خُومُهَا وَل دِمَاؤُهَا وَلَكِن 
اله التَفَوَى ...) يبقى المقصود مش إنك إنت توطي في 
ركوع وسجود أو تقف وخلاص على كده دا المقصود المعنى» المقصود 
ال معنى؛ تبقى فاهم إنت بتعمل إيه ومستحضر القلب فيه. 

المقصود أن الواصل إلى الله -سبحانه وتعالى- هو الوصف الذي استولى 
على القلب حتى حمل على امتثال الأوامر الله. 

ياريت نحفظ الجملة دي اكتبها كده: أن الواصل إلى الله -سبحانه 
وتعالى- هو الوصف الذي استولى على القلب حتى حمل على امتثال 
الأمر. 

امتغال الأمر دا نتيجة إيه؟ امتثال أمر ربنا في الركوع» في القيام, في 
السجود., في النطق» إيه اللي ملك على امتغال الأمر؟ الذل؟ يبقى هو 

دا اللي واصل لربنا. الحب؟ دا اللي واصل لربنا. الخوف؟ هو دا اللي 
واصل لربنا. التعظيم؟ هو دا اللي واصل لربنا. القيام في الخدمة؟ هو 
دا اللي واصل لربنا. المعنى الوصف الحاصل في القلب هو دا اللي 


بيوصل لربنا -سبحانه وتعالى--. 






فلابد من حضور القلب في الصلاة» ولكن سامح الشارع في غفلة تطرأ. 
لأن حضور القلب في البداية ينسحب حكمه على الباقي. يعني لو أثناء 
الصلاة غفلة طرأت في وسط الصلاةء إحنا بشر وارد» ولكن المفروض 
الإنسان يتوب منها فلا تستمر» يتخلص منها بسرعة. طيب إزاي يحضر 
القلب؟ يقول الشيخ عليه رحمة الله: المعانى التي تتم با حياة الصلاة 
كثيرة؛ المعنى الأول حضور القلب كما ذكرناه» ومعناه أن يفرع القلب 
من غير ما هو ملابس له. يعني ودا يا جماعة اللي إحنا بنطالب بيه 
الناس ومحدش فايق له ولا فاهمه. إن خلي دماغك في اللي انت فيه. 
يعني يبقى تلاقيه واقف يصلي ودماغه في مائة حاجة» خليك في الصلاة. 


سبحاں الله العظيم. 

اتعلمت زمان أيام التدريس كان ناظر المدرسة اللي أنا فيهاء كان معانا 
في المدرسة طبعا البدلة والكرافتة ومسرح شعره والنظارة وملمع نفسه. 
فرحت مرة شفته في البلد اللي هو فيها؛ لابس جلابية بلدي وصديري 
وطاقية ومفيش نظارة والجلابية الكم الطويل والسبحة والعصاية نموذج 
تاي مختلف تمامًا. فبكلمه في موضوع المدرسة. فقال لي لا لا لا لا. أنا 
ساعة رجلي ما تخطي بره المدرسة؛ خلاص» إنسى الأستاذ عبد امجيد؛ 
اللي هو الناظر, أنا هنا الحاج عبد الجيد. سبحان الله العظيم. 

إزاي الإنسان يقدر يعمل كده؟ مش سهلة» معلش مش سهلة. وأنا ما 
بطالبكش كده في حياتك» إنت حر عيش حياتك زي ما إنت عايز, 
لكن بطالبك كده في الصلاة بقى» إنك ساعة ما تدخل المسجد؛ رجلك 
تدخل جوة المسجد خلاص. الباشهندس فلان؛ خلصتء الدكتور 
فلان؛ خلصت,. الأستاذ فلان؛ خلصت,ء الشيخ فلان؛ خلصت» هنا 
العبد» العبد. ساعة ما رجلك تدخل جوة المسجد تبقى مين بقى؟ هنا 
العبد. الدكان والحل والموظفين والجيران والزوجة والأولاد والفلوس 

والشيكات والمرض والتعب والألم والهموم كل ده فين؟ مع الجزمة بره 
المسجد. جوه المسجد هناء ما يدخلش معاك. أقف في الصلاة بقى» 









يبقى كل ذهني منحصر في الصلاة. في قراءة وأنا واقف» يبقى ذهني 
كله منحصر في القراءة. في الركوع ذهني كله منحصر في التسبيح 
والتعظيم. في السجود ذهني كله منحصر. سبحان الله العظيم, اتعلمتها 
من شيخي زمان قوي دي» وهو بيرفع من الركوع. مع الله لمن حمده. 
فهمتها. فهمت يعني إيه مع الله لمن مده وإلا مع الله لمن حمده. الله 
أكبر, الله أكبر. مع الله لمن حمده. مش هي» عايز سمع الله لمن حمده., 
عشان لا تقول ربنا ولك الحمد؛ تبقى بمعناها. هي دي إن يبقى عندك 
شخصية في الصلاة حضور القلب تاماً. حضور القلب أن يفرغ القلب 
من غير ما هو ملابسن له. 

بحبكم في الله. أنا هسيبكم أسبوع بعد الحلقة دي لحد ما نلتقي في الحلقة 
اللي جاية. عايز الأسبوع ده تحصيل المعنى ده. حضور القلب في 


الصلاة. 

نسأل الله أن يعلمنا ما ينفعنا. وصلى الله وسلم وبارك على النبي محمد 
وآله والحمد له رب العالمين. أحبكم ٤‏ اللّه. 

والسلام عليكم ورحمة الله . 

أعوذ باللّه من الشيطان الرجيم 

بسم الله الرحمن الرحيم 

الحمد لله رب العالمين والصلاة والسلام على أشرف المرسلين سيدنا 
محمد وعلى آله وصحبه أجمعين. 

أما بعد؛ 

فإخوق في الله أحبكم في اللّه. أسأل الله أن يرزقني وإياكم الإخلاص في 
القول والعمل وأن يعافينا وإياكم من البلاء كله وأن ينجينا وإياكم من 
الفتن ما ظهر منها وما بطن. 

اللهم ارزقنا حسن الخاتمة, والجنة بغير حساب ولا سابقة عذاب» وارزقنا 
اللهم رفع الدرجة في الجنة مع النبي محمد -صلى الله عليه وسلم- في 
الفردوس الأعلى. 

إخوتي في الله: 

من دروس مختصر منهاج القاصدين» وتوقفنا فيه على أسرار الصلاة 
وكان المعنى الأول حضور القلب» واتفقنا أن تمضي جمعتك السابقة في 
مجاهدة قلبك للحضور أثناء الصلاة. وقلنا إن معناه أن يفرغ القلب 

من غير ما هو ملابس له. ليتنا نستطيع أن ننفذ هذا في حياتنا ككل, 
أن يُصبح الحم واحدًا أثناء العمل, بمعنى أنك حين تعمل شيئا فاجعل 
قلبك فيما أنت فيه» ولا تدشغل فيكون جسمك في مكان وقلبك في 
مكان تابي لا نتعلم هذه المجاهدة. 


الشاهد 

حضور القلب 

يقول الشيخ: "وسبب ذلك لك الحمة" الهمةء يقول: "فإنه متى أهمك 
أمرٌ حضر قلبك ضرورة" متى أهمك أمر حضر قلبك ضرورة» زي ما 
بيقولوا بمنتهى البساطة: لو أن إنسانًا بين فكي سبع؛ بيفكر في إيه؟ 
يعني هو شايف أسد داخل عليه هياكله» ممكن في اللحظة دي يفكر 
هو هياكل إيه؟ ولا یشرب إيه؟ ولا هينام إمى؟ لاء ده كل تفكيره 
منحصر إزاي يتصرف معاه. يبقى هو ده. هم الحاضر الوقت» هي دي 
القضية إن يبقى همك حاضر في اللي أنت فيه. 

قال: "فإنه متى أهمك أمر حضر قلبك ضرورة؛ فلا علاج لإحضاره إلا 
صرف المحمة إلى الصلاة. وانصراف الحمة يقوى ويضعف بحسب قوة 
الإبمان" هو أنا إزاي أقدر يبقى كل همي في الصلاة؟ قوة إيماني بربناء 
قوة إيمان بالعمل اللي أنا فيهء ليه؟ لأن أنا لو إعابي ضعيف يبقى خوفي 
على الرزق وعمل حساب لزوجتي» ومراعاة ولادي كل ده شاغلبي. 
لكن لو إيماني بربنا قوي» إيماني بربنا تام» فإن هذا الإيمان القوي, الإيمان 
التام يقول أي أتوكل على الله وسيكفيني كل هذه الأمور. كل هذه 
الأمور ولا حاجة أنا مع ربناء هي دي قوة الإيمان التي تدفع إلى حضور 
القلب الحضور التام. 

قال: "وانصراف الحمة يقوى ويضعف بحسب قوة الإيمان بالآخرة 
واحتقار الدنيا. فمتى رأيت قلبك لا يحضر في الصلاة فاعلم أن سببه 
ضعف الإيمان فاجتهد في تقويته" قوي إبمانك يحضر قلبك. 

كده أجبنا لك على كل الأسئلة اللي شاغلة بالك إزاي أدفع الوسوسة 
اللي في الصلاة؟ إزاي أدفع السرحان اللي في الصلاة؟ قوي إيمانك. 

إزاي أقوي إبماني؟ الإيمان يزيد وينقص يزيد بالطاعات وينقص 
با معاصي . 

صلي لك في اليوم مائتين ثلاغائة ركعة» صم أد شهر متواصل. قوي 
إعانك صل في اليوم مائة مائتين ثلاثفائة ركعة, صم شهر ولا شهرين ولا 
تلاتة ولا أربعة متواصل تفطر الجمع بس فيه. هذه القضايا هي التي 
تزيد الإيمان. 

قبل الصلاة تصدق بصدقة, اقعد استغفر لك شوية» جاهد في الوضوء 
وإحسانه» هذه الأمور تزيد الإبمان وتساعد في حضور القلب في 
الصلاة. 


المعنى الثانن: التفهم لمعنى الكلام 

أول حاجة حضور القلب. اثنين إنك تفهم أنت بتقول إيه. 
لأن القلب رعا كان حاضرًا مع اللفظ دون المعنى, فينبغي صرف الذهن 
إلى إدراك المعنى. عايزك تفهم وأنت بتقول في الصلاة بسم الله الرحمن 
الرحيم يعني إيه بسم الله. بسم والله والرحمن والرحيم؟ مع التفهم لمعنى 

الكلام معنى الكلام, وأنت راكع سبحان ري العظيم يعني إيه سبحان 
وربي والعظيم؟ 

سبوح قدوس رب الملائكة والروح تفهم معناهاء سبحان ذي الجبروت 
والملكوت والكبرياء والعظمة تفهم معناهاء فهم الكلام؛ التفهم لمعنى 
الكلام هذا أمر وراء حضور القلب» ينبغي صرف الذهن إلى إدراك 
المعنى لأن صرف الذهن لإدراك المعنى يدفع الخواطر الشاغلة ويقطع 
موادهاء فإن المواد إذا لم تنقطع لم تنصرف الخواطر عنها. 

يبقى آدي نوع تانى أو محاولة تانية أو سبب تانى لدفع الوساوس 
والسرحان بإيه؟ إنك إنت تفكر في اللي إنت بتقوله. تفكر في الآيات 
اللي بتقراها. كتير في الصلاة بعد ما نخلص صلاة أقول آية من اللي 
صلينا بيها وأسأل أخ من اللي قاعدين في الصلاة آخر مرة "معت الآية 
دي إمتى؟ مش معانا. ليه؟ لأنه مش حاضر قلبه في الصلاة بيفكر في 
الآيات اللي بيسمعهاء لو بيفكر فيها أول ما أسأله عليها يقول «معناها 
في الصلاة دلوقتي. 

من عجيب إن سألت واحد مرة اهدنا الصراط المستقيم آخر مرة معتها 
إمى؟ بعد صلاة العشاء على طول قال سمعتها كتير بس مش فاكر آخر 
مرة إمى. اهدنا الصراط المستقيم في الفاتحة لسه سامعها في الصلاة 
مرتين في الركعتين الجهرية وقايلها مرتين في الركعتين السرية. 

يبقى التفهم لمعن الكلام 

"فإن المواد إذا ل تنقطع لم تنصرف الخواطر عنهاء والمواد إما ظاهرة: 
وهي ما يشغل السمع والبصرء وإما باطنة: وهي أشد كمن تشعبت به 
الهموم في أودية الدنياء فإنه لا ينحصر فكره في فن واحد ولم يغنه غض 
البصر, لأن ما وقع في القلب كاف في الاشتغال به". 

يبقى القضية مش الأسباب الظاهرة بس, لا الحاجات اللي بتشغل 
السمع والبصر الظاهرة الأصعب منها الباطنة؛ اللي بتشغل القلب. 
والرسول -صلى الله عليه وسلم- أمرنا بقطع الشواغل الظاهرة والباطنة 
قبل الصلاة» فجعل وأوجب على الإنسان أن يصلي إلى سترة "إذا 
صلَّى أحذكم إلى سترة فليدنُ منها لا يقطعَ الشيطانُ صلاته"* يبقى 
بيصلي لسترة» ويقرب منهاء يبقى قريب من السترة. 









8 أخرجه أبو داود والنسائي وأحمد 

ام رسول الله صَلَى الله عليه وسلَمَ يُصَلّي في حمِيصَةٍ ذَاتِ اغلام فَنَظرٌ 
إلى عَلَمِهَاء فَلَمّا قَضَّى صَلَاتَهُ قال: اذْهَبُوا بمذه الْحَمِيصّة إلى أي جَهْمِ 
بن حْدَيْفَة وانعُونٍ بأنبجَانيّه فنا مني نفا في صّلَات. ' 

صلى مرة إلى قرام لعائشة فيه تصاوير قال: "أميطي عتا قرامتك هذا؛ 
فإنهُ لا رال تَصَاويرُهُ تُعرَضُ لي في صلا "". يبقى لازم نحافظ على 
الأمر ده, إن متبقاش فيه شواغل ظاهرة» مفيش شواغل قدامنا شغلانا 
عن الصلاة. والشواغل الباطنة. 


من الشواغل الظاهرة كذلك إن يبقى فيه عيال بيلعبواء إن يبقى فيه 
زوجة راحة جاية. إن يبقى فيه تلفزيون ولا راديو شغال» ولا كاسيت 
شغال» إن يبقى فيه أي حاجة شاغلة. بل قال رسول الله صل الله عليه 
وسلم "لا صلاةً بحَضْرَة طعام, ولا وهو يُدافِعْه الأخبئانِ"” يبقى الإنسان 
ميصليش والأكل موضوع» دماغه في الأكل» ولا وهو يدافع الأخبثان 


' أخرجه البخاري ومسلم 
" صححه الألبان 


* صححه الألباني 

عايز يتبول أو عايز يتبرز, ماينفعش كل دي» قاطع الشواغل؛ قاطع 
الشواغل الظاهرة أضف إلى ذلك قاطع الشواغل الباطنة. 

امع الشيخ بيقول إيه: "وعلاج ذلك إن كان من المواد الظاهرة» بقطع 
ما يشغل السمع والبصر. وهو القرب من القبلة والنظر إلى موضع 
السجود., والاحتراز في الصلاة من المواضع المنقوشة, وألا يترك عنده 
ما يشغل حسه. فان النبي -صلى الله عليه وآله وسلم- لما صلی في 
خميصة ها أعلام نزعها وقال إتما أهتني آنفا عن صلاق" الحديث متفق 
عليه 


يف 







"وإذا كان من المواد الباطنة" المشكلة بقى الكبيرة المشاغل الباطنة اللي 
من جوه؛ الحموم والمشاغل القلبية نعمل إيه؟ قال: "فطريق علاجه أن 
يرد النفس قهرًا إلى ما يقرأ في الصلاة ويشغلها به عن غيره". 

عجبتني أوي منه دي كأن قال اللي أنا بدور عليه؛ رد النفس قهرًا. كان 
نفسي أقوها من زمان للعيال اللي بيشتكوا الفتور» حمل النفس قهرا 
على العمل. عاملين لنا مشكلة فيه عندي فتور أعمل إيه؟ اعمل. تعما 

إيه؟! اشتغل. تعمل إيه؟ اجتهد. تعمل إيه؟ جاهد, انحرك. هو ده اللي 
إنت تعمله» لكن طيب عايزيني أنا أعملك إيه؟ 

"رد النفس قهرًا إلى ما يقرأ في الصلاة" أرغم نفسك. إحنا محتاجين إن 
إحنا فعلا ننتصر على أنفسناء انتصار حقيقي يبقى في انتصار قلتلكوا 
إن ممكن واحد يقوم ليلة في الصلاة رب إن مغلوب فانتصر. رب إن 
مغلوب -لنفسي يعني - فانتصر -يعني انتصر لي من نفسي- انصرني 
على نفسي» وتفضل طول الليل كده وانت مستحضر بس؛ شهواتك 
ونفسك» رب إن مغلوب فانتصر» رب إن مغلوب فانتصر. رب إن 
مغلوب فانتصر. طول الليل. عشان محتاجين فعلًا, حقيقةء واقعًاء 
ننتصر على أنفسنا اللي خلاص غلبتنا واستولت عليناء وإحنا عايشين 
دلوقتي في قهر أنفسنا وسلطانها للأسف الشديد. أنفسنا عمالة تقول 









لا عن تهال وستودي بك إلى الحلاك, لذلك ربنا -سبحانه وتعالی- 
بيقول: "وما مَنْ حاف مَقَامَ رنه وَكَى التَفْمِنَ عن وى * قن انه 
هي لْمَأَوَى" يبقى لابد من الانتصار من النفس. 

امع الكلمة دي جميلة جدًا ومتنسهاش أبدًا طريق علاج الوساوس 
والخواطر والمشاغل والسرحان في الصلاة, أن ترد النفس قهرًا إلى ما 
تقرأ في الصلاة واشغلها به عن غيره إزاي؟ شوف الشيخ يقول إيه: 
"ويستعد لذلك قبل الدخول في الصلاةء بأن يقضي أشغاله, ويجتهد في 
تفريغ قلبه, ويجدد على نفسه ذكر الآخرة, وخطر القيام بين يدي الله 
وهول المطلع" ادبحهاء نفسك اقتلها. خلص عليها قبل ما تدخل 
الصلاة, "فإن لم تسكن الأفكار بذلك فليعلم أنه إنما يتفكر فيما أهمه 
واشتهاه فليترك تلك الشهوات وليقطع تلك العلائق» واعلم أن العلة 
مق تمكنت لا ينفعها إلا الدواء القوي, والعلة إذا قويت جاذبت 
المصلي وجاذبما إلى أن تنقضي الصلاة في امجاذبة» ومَكل ذلك كمثل 
رجل تحت شجرة أراد أن يصفو له فكره» فكانت أصوات العصافير 
تشوش عليه وني يده خشبة يطيرها بماء فما يستقر فكره حتى تعود 
العصافير فيشتغل جا فقيل له هذا شيء لا ينقطع, فإذا أردت الخلاص 
فاقطع الشجرة, فكذلك شجرة الشهوة إذا علت وتفرقت أغصاء 
وانجذبت إليها الأفكار كانجذاب العصافير إلى الأشجارء والذباب ! 

الأقذار» ذهب العمر النفيس في دفع ما لا يندفع وسبب هذه الشهوة 
التي توجب هذه الأفكار حب الدنيا" كلام زي الفل 


قالك الموضوع إن الشهوة أو العلة إذا تمكنت تحتاج دواء قوي» ولكن 
العلة إذا قويت لا ينجح فيها الدواءء يظل الإنسان في الصلاة أعوذ 
بالله من الشيطان الرجيم ويستحضر قلبه تروح راجعة تاني» أعوذ بالله 
من الشيطان الرجيم ويدخل في الصلاة ويبدأ يركز في الصلاة تروح 
راجعة تاني» ويفضل الصلاة كلها عمال إيه؟ يدفع وتيجي. ويدفع 
وتيجي» ويدفع وتيجي» تضيع الصلاة في شد وجذب» نعمل إيه؟ قالك 
الموضوع زي واحد قاعد تحت شجرة وعايز يركز كده ويفكر, كل ما 
يركز ويبدأ يفكر عصافير وس وس وس وس إيه الدوشة دي؟ يقوم 
ماسك عصاية وينش العصافير» نش العصافير ويقعدء مجرد ما يقعد 
شوية ويفكر تروح العصافير جاية تاني» قالوله مش هنخلص. طيب يا 
جماعة الحل إيه عايز أركز؟ قالوله اقطع الشجرة. يبقى الحل نعمل إيه؟ 
اقطع الشجرة. فنفس الشيء إنت بتدافع تفكيرك في الفلوس وفي 

الزوجة وني العيال دي شجرة فروعها كتيرء وآدام فيه شجرة وفيه فروع 
يبقى لازم فيه عصافير, آدام فيه قاذورات يبقى لازم فيه ذباب» أعمل 
إيه؟ اقطع الشجرة إيه الشجرة؟ حب الدنيا 


عشان كده النبي متصلي عليه -صلى الله عليه وسلم- قاها لك في 
كلمة بس احنا كل ده بنحوم حوالين الكلمة اللي قاها اللي هي إيه 
"صل صلاة مودع" واحد بيصلي ركعتين وداخل يعمل عملية -اللهم 
اشف كل مريض مسلم وعافٍ كل مبتل مسلم اللهم اشف مرضانا 
ومرضى المسلمين يا حي يا قيوم- واحد داخل بيصلي ركعتين وداخل 
يعمل عملية قد يموت فيها نسبة النجاح في العملية مفيش» يبقى مركز 
وهو ني الصلاة دي بيفكر في إيه؟ هي دي» "صل صلاة مودع". 

فاقطع حب الدنيا يسلم قلبك. قيل لعامر بن عبد قيس رحمه هل 
تحدثك نفسك بشيء من أمور الدنيا في الصلاة؟ قال لأن تختلف الأسنة 
ف أحب إلى من أن أجد هذا" قالوله نفسك بتحدثك وإنت في الصلاة 
بحاجة؟ قال: لو أتقطع حتت بلاش أتقطع حتت دي عشان بتعملنا 

مشاكلء ها لو أنا السيوف تدخل جوايا "لإن تختلف في الأسنة" سيوف 
ورماح ونبال وسهام تدخل جواياء أحب إلي من إن أنا أسرح في الصلاة, 
شفت تعظيم الأمر ده؟ اتعلمتها من شيخي برضه زمان -سبحان الله 
العظيم- زمان دي من عشرين لا أكتر من عشرين من خمسة وعشرين 
سنة كده قول» إن الشيخ قالي يابني إنت في الرفع من الركوع بتطول 
أوي أنا خايف الواحد والعياذ بالله يسرح, والعياذ بالله؟ دا الموضوع 
عنده مش وارد مش وارد إنه يسرح» فخايف لما الواحد يطول "سمع الله 
لمن حمده. ربنا ولك الحمد حمدا دائما طيبا مباركا فيه» ملء السماوات 
وملء الأرض وملء ما بينهما وملء ما شئت من شيء بعد, أحق ما 
قال العبد وكلنا لك عبد, اللهم لا مانع لما أعطيت» ولا معطي لم 
منعت» ولا ينفع ذا الجد منك الجد." هو خلص وسكت فيقولي أنا 
خايف بعد ما خلصت والعياذ بالله أسرح. والعياذ بالله يعني أسرح دي 
مصيبة كبيرة زي كلمة عامر بن عبد قيس كده؛ أسرح في الصلاة ليه؟ 
لاء ده أنا يعني أموت ومااسرحش في الصلاة. 


"فضائل الصلاة - وصف صلاة المقربين " من سلسلة "شرح مختصر منهاج القاصدين" 





شبكة الطربق إلى الله way2allah.com‏ 

يقول الشيخ "واعلم أن قطع حب الدنيا من القلب أمر صعب وزواله 
بالكلية عزيز” صعب مش سهل "فليقع الاجتهاد في الممكن منه" يبقى 
نجتهد على أد ما نقدر والله الموفق والمعين". 

إحنا قلنا المعنى الأول إيه؟ حضور القلب 

المعنى الثاني كان إيه؟ التفهم لمعنى الكلام 






المعنى الثالث: التعظيم لله والهيبة 

من زمان والله يا ناس وأنا نفسي فعلا ومنى عيني أتكلم عن عظمة ربنا. 
فعلا الناس مبيعظموش ربنا كما ينبغي, تعظيم ربنا في القلوب مش مش 
قوي للأسف الشديد. فعلا محتاجين كلام عن عظمة ربنا بس الواحد 
خايف» مهما اتكلمنا برضه مش هنقول عن عظمة ربنا كما ينبغي كما 
يحب ربنا ويرضى. 

الشاهد 

محتاجين نستشعر اهيبة» الحيبة» تعظيم ربنا ويبقى فيه هيبة في دخول 
الصلاة. الشيخ بيقول إيه يقول: "وتعظيم الله يتولد من شيئين؛ معرفة 

جلال الله -تعالى - وعظمته» ومعرفة حقارة النفس وأخا مستعبدة, 
فيتولد من المعرفتين الاستكانة والخشوع" فيتولد من المعرفتين الاستكانة 
والخشوع آه 

الأول تعرف إنت مين 

إنت مين؟ ولا حاجة, شوية مغص يخلوك تتمرغ في الأرض» شوية صداع 
بخلوك ولا حاجة, ظالم من ظلمة الدنيا يتسلط عليك يذل أنفاسك. 


إنت مين؟ ولا حاجة. سبحان الله العظيم 


قلتلكوا إن المعنى ده خطر لي وأنا في الطيارة. وأنا في الطيارة مسافر 
على ارتفاع أربعين ألف قدم لا مش أوي كده ده وهي نازله» واحد بص 
من الطيارة للناس والطيارة نازلة خالص خالص كده فشاف الناس أد 
إيه؟ ده بالعكس مش طيارة ولا حاجة دا إنت لو في عمارة عالية شوية 
شوف الناس أد كده رمل رمل» سبحان الملك سبحان الملك قل لا إله 
إلا الله يا أخي ولله المثل الأعلى في السماوات والأرض ".. لَيْسَ كمثله 
شَيْءٌ وَهُوَ السَمِيغ البَصير" 

يبقى ربنا -سبحانه وتعالى - في استوائه على عرشه بعظمته وجلاله؛ 
البشر دول إيه بقى؟ إنت إيه؟ إنت إيه يا بني؟ إنت إيه؟ والله حصل 
كده برضه يوم عرفة, واحد وقف كده وبص كل الناس دول بيقولوا 
لبيك. إنت إيه في وسط الناس دول» تلاتة مليون؟ فما بالك بقى م 
تقول ألف ومائتين مليون مسلم ولا ألف وخمسمائة مليون مسلم» إنت 
إيه؟ 

معرفتك بنفسك دي» تبقى حقير حقير إنت إنسان حقير» حقارة النفس 
دي ومعرفة عظمة اللّهى يتولد منهم الميبة والتعظيم. 


كتير من الناس أو بعض الناس بينسى نفسه. بيفكر نفسه حاجة. إنت 
إيه؟ وإنت مين؟ 

لما المهلب بن أبي صفرة مر على واحد من السلف وبمشي في ثوب له 
بيتبختر, فقاله: اتق الله هذه مشية يبغضها الله -عز وجل-. فقاله: 
ألست تعرفني؟ قال: بلى» أعرفك. قاله إنت مش عارف أنا مين ولا 

إيه؟ قال: بلى أعرفك» أولك نطفة قذرة» وآخرك جيفة مذرة. وأنت 
بينهما تحمل العذرة. إنت مين؟ أقولك آه إنت مين. 

إنت مين»؟ 

كيف يتكبر من خرج من مجرى البول مرتين؟ كيف يتكبر من بطنه خرا؟ 
دا كلام السلف 

تتكبر على إيه ده شوية مرض يخلوك ملكش لازمة في الدنيا دي» ومن 
غير مرض ملكش لازمة في الدنيا دي. 


معرفة عظمة الله 

الله عشان كده إن شاء الله هندرس العقيدة من خلال أسماء الله الحسنى 
هو ده حلها الوحيد. ربنا يعلمنا وينفعنا إن شاء اللّه. 

التعظيم لله والميبة يتولد من شيئين؛ معرفة جلال الله وعظمته, ومعرفة 
حقارة النفس» وأنها مستعبدة» فيتولد من المعرفتين الاستكانة والخشوع 
ومن ذلك الرجاء فإنه زائد على الخوف فكم من معظم ملكا يهاب 

لخوف سطوته كما يرجو بره والمصلي ينبغي أن يكون راجيا بصلاته 
الثواب كما يخاف من تقصيره العقاب. 

لا دا معنى بقى عايز قعدة. موضوع الرجاء؛ وإن إحنا نصلي بحب ورجاء 
مش بس خوف. 

تعظيم الحيبة حب» عشان كده شفت بعض المشايخ بيبكي في آيات 
وصف الجنة وذكر الجنة أكتر من آيات العذاب والنار والتخويف. 

إن شاء الله لعلي أنقل لكم في المرة الجاية بإذن الله كلام ابن القيم في 
وصف صلاة المقربين إزاي الآيات تنقله ما بين الحب والخوف والرجاء 
أسأل الله أن يثبعنا وإياكم على الإيمان 

ويعافينا وإياكم من البلاء وينجنا وإياكم من الفتن ويرزقنا وإياكم 
الإخلاص في القول والعمل 

أحبكم في الله 

وصلى الله وسلم وبارك على البي محمد وآله وصحبه 

والحمد لله رب العالمين 
والسلام عليكم ورحمة الله 

رصف صلاة القربين 





أحمده -تعالى- وأستعينه وأستغفره» وأعوذ بالله -تعالى- من شرور 
أنفسنا ومن سيئات أعمالناء من يهده الله فلا مضل له ومن يضلل فلا 
هادي له» وأشهد أن لا إله إلا الله وحده لا شريك له وأشهد أن محمدًا 
عبده ورسوله. اللهم صلّ على محمدٍ وعلى آل محمد كما صليت على 
إبراهيم وعلى آل إبراهيم إنك حميد مجيد. اللهم بارك على محمد وعلى 
آل محمد كما باركت على إبراهيم وعلى آل إبراهيم أنك حميد مجيد. 

"يا أَنْهَا ا آمَنُوا انَقُوا الله حَقّ ثقَاته وي إل اننم مُسْلِمُونَ" 
آل عمران: 2٠١7‏ "يا أَيَّا النّاسْ اتَّقُوا رَتَكُمْ الذي خَلَفَكُم من نه 
وَاجِدَةٍ وَخَلَقَ مِنْهَا رَوْجَهَا وَبَثْ مِنْهُمَا رجالا كثيرا وَنِسَاءً ‏ وَانَقُوا الله 
الذي غ بد به وَالْأَيْحَامَ » ! إن الله كَانَ ليم زف زقينا" الساء: اء "6 
به الْذِينَ آمَنُوا اتَقُوا الله وَقُولُوا فَوْلَا سَدِيدًا * ر بُصلِخ لكُم أ غْمَالَكُمْ 
ويَْفرْ لَكُمْ ذُنُويَكُمْ وَمَنْ بطع الله وَرَسُولَهُ فَمَدْ فار فَؤزا عَظِيما" 
الأحزاب "١ : 7١‏ أما بعد؛ فإن أصدق الحديث كلام الله تعالى وإن 
خير الهدي هدي محمد -صلى الله عليه وسلم- وإن شر الأمور 


562 


8 
30 


> 


1 


"فضائل الصلاة - وصف صلاة المقربين " من سلسلة "شرح مختصر منهاج القاصدين" 









شبكة الطربق إلى الله way2allah.com‏ 
حدثاكاء وكل محدثة بدعة, وكل بدعة ضلاله. وكل ضلالة في النار ثم 


أما بعد؛ 


فأخوت في الله؛ والله أي أحبكم في الله وأسأل الله -جل جلاله- أن 
يجمعنا بمذا الحب في ظل عرشه يوم لا ظل إلا ظله» اللهم اجعل عملا 
كله صِاًا واجعله لوجهك خالصًا ولا تجعل فيه لأحد غيرك شينًا. 

أما بعد؛ فأخوت أحبتي في الله كنا توقفنا في كتاب مختصر منهاج 
القاصدين, في اللقاء الماضي كان اللقاء العاشر. هذا هو اللقاء الحادي 
عشر في العا العظيمة للصلاة, المعانى التي تتم بجا حياة الصلاة, ذكرنا 
أن المعنى الأول حضور القلب» ومعناه أن يفرغ القلب من غير ما هو 
ملابس له» والمعنى الثان التفهم لعنى الكلام وذكرنا أنه معن وراء 
حضور القلب لأنه رعا كان القلب حاضرًا مع اللفظ دون المعنى, 
فالتفهم لمعنى الكلام, ثم ذكرنا أن السبيل لحضور القلب جمع الحم 
والسبيل للتفهم قطع حب الدنيا من القلب» والمعنى الثالث التعظيم لله 
والميبة» وذكرنا هنالك أن التعظيم والحيبة يتولدان من معرفة جلال الله 

وعظمته» ومعرفة حقارة النفس وأا مستعبدة» فإذا عرفت عظمة الله 
وحقارة نفسك حصل نوع من الهيبة والتعظيم» وإذا حصلت افيبة 
والتعظيم تولد من ذلك الاستكانة والخشوع» وتولد من لك الرجاء 
والخوف. ثم ذكرنا أن سننقل اليوم من كتاب "طريق الهجرتين وباب 
السعادتين" وصف صلاة المقربين» يقول ابن القيم عليه -رحمة الله-: 
"ثم يقوم إلى الوضوء بقلب حاضر مستصحب لا فيه ثم يصلي ما كتب 
لله له صلاة حب ناصح بوبه متذلل منکسر بين يديه لا صلاة مدل 
بجا عليه" هذا هو الكلام يا أيها الأخوة, انتبهواء نعوذ بالله من الشيطان 
الرجيم» بسم الله الرحمن الرحيم» يصلي صلاة حب ناصح بوبه» صلاة 
با لحب» زي ما قولنا كده لو إنسان بيحب إنسان تانى, والإنسان ده 
بيقدم للتاني شيء» وحاسس إن هو شايفه فيتقن ما استطاع» حب» 
حب يقدمها بطريقة حلوة» بحب» فصلاة الحب مختلفة عن الصلوات 
الأخرى للناس» صلاة تحب ناصح محبوبه متذلل منكسر بين يديه لا 
صلاة مدل بها عليه مش صلاة إنسان بيدل على الله بصلاته هذه 
يدل عليه يعني يتفضل عليه أو يتجمل عليه يعني بيعمل فيه جميلة يعني, 

صلاة مدل عليه يعني إنسان كأن إنسان بيقدم جميلة لربنا أنه بيصلي 
له. 

"لا صلاة مدل بما عليه, يرى من أعظم نعم محبوبه عليه أن أقامه وأنام 
غیره» واستزاره وطرد غيره. وأَهّلّه وحرم غيره» فهو يزداد بذلك محبة إلى 
محبته. یری أن قرة عينه وحياة قلبه وجنة روحه ونعيمه ولذته وسروره في 
تلك الصلاة" شوف بقي الكلام, دي الناس اللي بتصلي» الناس اللي 
بتصلي بجد» يقول الشيخ: "يرى من أعظم نعم محبوبه عليه أن أقامه 
وأنام غيره" لما يقف يصلي ويقول الحمد لله في أول الفاتحة "الحمد لله 
رب العالين* الرحمن الرحيم" الفاتحة١:‏ ”2 لا يقول كده بيحمد ربنا 
أنه بيصلي» الحمد لله إنه سمح لك تصلي» بنسمع كتير لما نقول لحد 
صلي يقول والله نفسي أصلي بس مش قادر» وبنسمع كتير اللي بيعيط 
من الوسوسة مش عارف يقول الله أكبر» وبدسمع كتير عن اللي واقف 
سرحان عمره ما حضر قلبه في الصلاة. فاحمد ربنا إنك واقف بين 


أيديه, احمد ربنا إنك قادر تقف. 

قصة قولتها قبل كده كتير إن أحد أخوانا كان فاتح محل جنب المسجد 
في منطقة كنا بنصلي فيها واحنا معدين عليه يلا يا بني صلي يقول 
وراكم أهو كان مكتب» يلا يا عم الصلاة وراكم أهو وميجيش» لحد 
ما في مرة قالوا ده مرض وراح المستشفى روحنا نزوره في المستشفى, 
شوفته كده واللّه راقد على السریر» ومكتفينه. مغمينله عنیه» ورابطين 
على دماغه كده. وعلى صدره کده. وعلى إيديه وعلى ركبه وعلى رجليه 
رابطينه في السريرء إيه؟ ده عنده انفجار في المخ والعياذ بالله. ١آآه‏ 
فمسكت إيد الاتنين اللي جني كده وقولتله صلّ قبل ما يكتفك, صل 
قبل ما تقدرش تصلي. 


فالواحد وهو واقف يصلي يستشعر كل هذه المعاني» معنى أن ربنا كرمه 
إن سمح له أنه يصلي» فيصلي صلاة من يستعظم هذه النعمة, الصلاة 
دي نعمة من نعم ربنا عليه إنه مح له يصلي, فهو يزداد بمذه الصلاة 
محبة إلى محبته» إلى محبته لله "يرى أن قرة عينه وحياة قلبه وجنة روحه 


ونعيمه ولذته وسروره في تلك الصلاة فهو يتمنى طول ليله", يتمنى أن 

الليل يطول بقى» ابن القيم بيتكلم عن صلاة قيام الليل اللي بيصليها 
المقربين فهو يتمنى طول ليله, بيتمنى الليل يطول بقى ميخلصش.ء ويهتم 
بطلوع الفجرء يبقي طلوع الفجر هم عنده, كما يتمنى المحب الفائز 
بوصل محبوبه ذلك, فهو كما قبل يود ظلام الليل دام له» وزيد فيه 
سواد القلب والبصر, "فهو يتملق فيها مولاه قلق ا محب الضعيف بوبه 
العزيز الرحيم» ويناجيه بكلامه معطيًا لكل آية حظها من العبودية 
فتجذب قلبه وروحه إليه آيات احبة والوداد" تجذب قلبه وروحه إلى 
الله آيات الحب والوداد لما يقرأ "يا ايها الَّذِينَ آمَنُوا من رند منكُم عن 
ينه فَسَوْفَ يان الله بِقَومِ يبُهُمْ وَيبُونَهُ أَِلَةِ عَلَى الْمُؤْمِِينَ أَعرَة عَلَى 
لْكَافرِينَ يجَاهِدُونَ في سيل الله ولا افون لَوْمَةَ لايم . ذلك فَضْلْ الل 
يُؤْتِيهِ من يَشَاءُ وَاللَهُ وَاسِعٌ عَلِيمٌ" المائدة: ٥ ٤‏ لما يقرأ آيات الحب "إِنَّ 





ها و 


دين آمَنُوا وَعَمِلُوا الصّالحَاتٍ سَيَجْعَلْ هم الرحْمْنُ ودا" مرم: ٠٩ ٦‏ أما 
يقرأ آيات الحب والود, الآيات كتير بقى ملو القرآن, يلاقي نفسه كده 
طاير مع الحب» حبه لربه, وحب ربه له. 

والآيات الى فيها الأسماء والصفات, لا يقرأ أواخر سورة الحشر أو يقرأ 
في سورة الأنعام أو يقرأ في سورة الرحمن, لما يقرأ الآيات اللي فيها 
الأسماء والصفات» برضه يبقي بالحب» تزيده حبّاء والآيات التى تغرف 
فيها إلى عباده بآلائه وإنعامه عليهم وإحسانه إليهم» آيات النعم في 
سورة النحل وسورة الرحمن, الآيات دي بتخليه طاير طير» قلبه بيرفرف 
في السماء» حب وود وقرب. 


يقول الشيخ: "وتطيّب له السير آيات الرجاء والرحمة وسعة البر 
والمغفرة, فتكون له بمنزلة الحادي الذي يطيب له السير ويهونه", آيات 
بقى "فل يا عِبَادِيَ الَّذِينَ أَسْرَهُوا عَلَى أَنفسِهِمْ لا تَقْتَطُوا من رة الل 
إن الله يَغفِرُ الذنُوب حِيعًا إِلهُ هُوَ الْمَفُورُ الرحِيمُ" الزمر: 057 يقرأ 
الآيات اللى فيها الوعد بالمغفرة, آيات الرجاء,. آيات الرحمة, آيات 
العفو تطيب له السيرء تخليه يسهر ويزيد سهره» آيات وصف الجنة. 
لله! الله! يقرأ سورة الإنسان ولا سورة الواقعة, هذه الآيات اللي فيها 
وصف الجنة آيات جميلة رائعة. "وتقلقه آيات الخوف والعدل والبطش 

والانتقام وإحلال غضبه بالمعرضين عنه., العادلين به غيره» المائلين إلى 
سواه فتجمعه على اللّه» وتمنعه أن يشرد قلبه عنه» فتأمل هذه الثلاثة, 
وتفقه فيهم" تلات حاجات آيات الحب والوداد والنعم والكرم والأسماء 
والصفات والإحسان تحمله» وآيات الرجاء تطيب له السيرء وآيات 
الخوف تجمع قلبه على الله وهي دي صلاة سيدنا النبي -صلى الله 
عليه وسلم- ني طول ليله. كان طول الليل إذا مر بآية دعاء دعى» آية 
رحمة سأل الله منهاء آية عذاب استعاذ بالله منها. هي دي الصلاة» هي 
دي الصلاة اللي القلب ميغبش فيها لحظة عن الحضور. 


يقول الشيخ: "والله المستعان ولا حول ولا قوة إلا بالله, وبالجملة 
فيشاهد المتكلم سبحانه وقد تجلى في كلامه ويعطي كل آية حظها من 
عبودية قلبه الخاصة الزائدة على مجرد تلاوهاء بل والزائدة على التصديق 
بأنها كلام اللّه» بل والزائدة على نفس فهمها ومعرفة المراد منها". يعطي 


هو 


کل آية حظها من العبودية, مش إنه بس يتلوهاء مش إنه بس مصدق 

قلبًا وعقلا إن ده كلام ربناء مش بس أنه يبقى فاهم الآية وربنا يريد منا 
أيه فيهاء لا لا ده حظ الآية من العبودية القلب حاجة أكبر من كده. 
ابن القيم بيقول إيه؟ "ثم شأن آخر لو فطن له العبد, لعلم أنه كان قبل 
ذلك يلعب" كما قیل: 
وكنت أرى أن قد تناهى بي الحوى إلى غاية ما بعدها لي مذهب 

فلما تلاقينا وعاينت حسنها تيقنت أن إنغا كنت ألعب. 
أنا كنت مفكر إن أنا بصلي, لما فهمت بقى الصلاة صح» عرفت أن 
آنا قبل كده كله كان إيه؟ كان ريج كان لعب مكنش الصلاة. 
يقول ابن القيم -عليه رحمة اللّه-: "فواسفاه» وواحسرتاه» كيف ينقضي 
الزمان وينفد العمر والقلب محجوب ما شم هذا رائحة؟" فواسفاه 
وواحسرتاه كيف ينقضي العمر ويخرج من الدنيا كما دخل إليهاء وما 
ذاق أطيب ما فيهاء بل عاش فيها عيش البهائم وانتقل منها انتقال 
المفاليس» فكانت حياته عجرًا وموته كمدًا ومعاده حسرة وأسفا. اللهم 
فلك الحمد وإليك المشتكى وأنت المستعان وبك المستغاث وعليك 
التكلان ولا حول ولا قوة إلا بك. 

أيها الأخوة لا ينبغي أن يقف كلامنا عند هذا الحد, إننا نحتاج أن ننفذ, 
أن نطبق» أن نعمل» أن نفعل» نحتاج حقيقة أن يكون لنا نصيب في هذا 
الكلام» أن نصلي هذه الصلاة» حاول مرة واثنين وعشرة وعشرين 
ومائة» وسنة واثنين وثلاثة» إياك أن تظن أن الصلاة دي هتيجي من 
أول يوم من أول مرة أو بعد مرتين وتلاته أو بعد محاولة ممكن تدوق 
١‏ منهاء 2/85 2/85٠‏ وتروح وتقعد سنة تدور على المعنى اللذيذ اللي 
أنت عيشته ده متلاقيهش وتدور عليه تاڼ» ويجي بنسبة 2/٠9١ 2/17٠١‏ 
٠‏ واظبء ومع الوقت والزمن ستتمكن. 


يقول ابن القيم -عليه رحمة الله-: "والمصلي يبنبغي أن يكون راجيا 
بصلاته الثواب, كما يخاف من تقصيره العقاب. ۳ للمصلي أن 
بحضر قلبه عند كل شيء من الصلاة, فإذا مع نداء المؤذن فليمثل 
النداء للقيامة ويشمر للإجابة ولينظر ماذا يجيب يجيب وبأي بدن يحضر". لا 


حل ا 00 


تسمع الأذان تذكر "و وَاستمع بوم يناد الْمُنَاد من مَّكَانِ نِ قريب“ يوم 

يَسْمَعُونَ الصّيْحَة باحق ذلك : يوم اروج" إن تحن تخي نيت وليت 
1 غذة ل تب" 


ت 
4 
ان جر الى و هه 


اله سير“ يَوْمَ تَشَقَقُ الذَرْض عَنِهُمْ سرَاعا : ذلك > 
ق١4:‏ 4 4. يقول الشيخ -عليه رحمة الله- "وينبغي للمصلي أن يحضر 
قلبه عند كل شيء من الصلاة فإذا مع نداء المؤذن فليمثل النداء 
للقيامة" يعني مش القضية إن هو الإنسان يدخل في الصلاة "الله أكبر" 
ويبدأ يدور على قلبه يجيبه منين ويحضر قلبه. ده محتاج يحضر قلبه من 
بعيد, من الأول خالص من عند الأذان. عيب كثير من الأخوة لا 
الأذان يأذن وهو نايم أو راقد أو بيتكلم أو بيلعب أو بيهزر أو بيشتغل, 
والإقامة؟ فاضل لسه تلت ساعة على الإقامة, يا ابني النداء النداء 
الأذان. عشان كده كتير منا بتضيع منه تكبيرة الإحرام بالراحة مع شديد 
الأسف. فلابد أن تستعد للصلاة من قبلهاء تحضر قلبك من قبلها. 

ابن حجر في البخاري في شرح البخاري على حديث "إذا تيم الصّلاةٌ؛ 
قأتوها بالؤقار والسّكينة"؟ فقال فيه دليل على أنه يعتمد للسير إلى 
الصلاة ما يعتمد للصلاة, لأن المطلوب للصلاة السكينة والوقار, 
ومطلوب في السير إلى الصلاة السكينة والوقار. سبحان الله وأنت رايح 





^ أخرجه البخاري ومسلم 

تصلي. لكن تفاجاً أن الأخوة في المسجد لعب وكريج وها واقفين في 
الصف. اصطفواء ده بيزغد ده وده بيزق ده وده بيدوس على رجل ده 
وده يشد ده من ضهره وده يعمله في ودنه. طب إنت بتهرج قبل الصلاة 









واحنا هندخل في الصلاة تجيب قلب مين بقي في الصلاة» تستحضر 
قلبك قبل الصلاة كما ينبغي. يعني هو جُعل الوقت اللي بين الأذان 
والإقامة عشان دي» شرِعَت السنن المستحبات اللي هي قبل الصلوات 
بين كل أذانين صلاة, يعني ما بين الأذان والإقامة صلاة؛ لتهيئة القلب 
للصلاة. 


يقول الشيخ: "فإذا مع نداء المؤذن فليمثل النداء للقيامة" يتذكر يوم 
القيامة هيعمل إيه؟ ويشمر للإجابة. "ولينظر ماذا يجيب وبأي بدن 
بحضر وإذا ستر عورته فليعلم أن المراد من ذلك تغطية فضائح بدنه عن 
الخلق". أصل شكله وهو عريان وحش أوي. "يا بني ادم ق رلا 
عَلَيْكُمْ لِيَاسّا يُوَارِي سَوْآتَكُمْ وَرِيشَء ولاس التَقْوَى ذلك خير“ 
الأعراف: 5 ؟: سبحان الملك شكله وهو عريان شكل قبيح» فاللبس 

اللي احنا بنلبسه ده تجمل "خُذُوا زیتتکم عند کل مسجد" 
الأعراف : ١‏ يبقى وإنت بتتجمل للمسجد ودي محتاجة برضه كلام 
تابي فأدب السعي للمساجد عشان الأخوة اللي تلاقيه جاي المسجد 
بترننج سوت» إنت يا ابني رايح رايح نادي؟ رايح تلعب كورة؟ واللي 
جاي ببيجامة النوم» واللي جاي بجلابيه اللي هي نص كم العبايات اللي 
طلعت جديدة دي للقعاد في البيت أو في وقت التخفف من الثياب. 
فين التزين لله؟ 

ابن عباس اشترى قميص ب 5٠٠‏ درهم يصلي فيه, يقوم فيه الليل لله 
يقول: "إن أحق من تَزّين له ربي". إنت لو رايح تزور مش عارف مين 
والا تعمل إيه والا تقابل مين» هتلبس وتتزين وأما تروح تقابل ربنا أي 
حاجة وخلاص! أي حاجة وخلاص! 

قبل كده وأنا صغير روحت مرة ألعب تدس, فالمدرب كنت لابس تريننج 
فقالی: يا ابنى ما ينفعش كده. اللي عايز يلعب تنس؛ يلبس تدس. يلبس 
تدس يعني إيه؟ لازم ها البنطلون الأبيض والفانلة البيضاء والكاب 


الأبيض, ده تدس. 

فكذلك اللي عايز دين يلبس دین» قال عبد الله بن مسعود: "لا يشبه 
الزي الزي حى يُشبه القلب القلب" محتاجين نتزين للصلاة؛ وما نتزين 
يا جماعة ونأخذ زينتنا ع الآخر نتذكر إن احنا زينا الظاهرء والباطن؟ 
كده شكلك حلو وحليوة» طيب وجوه؟ "إن الله لا ينر إلى صُوَرِكُمْ 
وأَمْوالِكُم ولكِن يَنْظْرُ إلى فُلُوبِكُمْ وأَعْمالِكُمْ"١٠‏ "فإذا ستر عورته 
فليعلم أن المراد من ذلك تغطية فضائح بدنه عن الخلق". افهم النقطة 
دي؛ إن القلع اللي تحت منه سوءات, يعني المرأة اللي بتبين عورتًا دي 
سوءات» سوءة. اللهم استرنا ولا تفضحنا يا رب. واستر عورات 
المسلمين. 


"تغطية فضائح بدنه عن الخلق, فليذكر عورات باطنه» وفضائح سره 
التي لا يطلع عليها إلا الخالق وليس ها عنه ساتر". 

ياادي الفضيحة اللهم اشملنا بسترك الجميل» واجعل تحت الستر ما 
ترضى به عنا. هي دي المأساة هتستر قلبك عن ربنا إزاي؟ إزاي تستر 
عيوبك عن نظر الله؟ إزاي؟ إزاي؟ يااادي الفضيحة واااسؤاتاه 

واافضيحتاه أمام ربي إن لم يعف عني. إنما يُكْفْرُهَا الندم والحياء والخوف. 
يبقى هنا القميص والفانلة والسروال والعمامة تستر عورات البدن تستر 
سوءات البدن» وهناك الندم والحياء والخوف تستر عورات الباطن. 


استمكل اللقاء القادم أحبكم ف الله والسلام عليكم ورحمة الله. 

